Lenguagi

Un lenguagi  (del provenzal lenguatge DRAE. Consultau el 14 de setiembri de 2012. y del latín lingua) es un sistema de comunicación estructurau pal que existi un contestu d'usu y ciertus prencipius combinatorius formalis. Existin contestus tantu naturalis com'artificialis.

Dendi un puntu vista más ampliu, el lenguagi indica una característica común a los umanus y a otrus animalis (animalis no simbólicus)  pa espresal las sus experencias y comunicaglas a otrus meyanti el usu de símbolus, señalis y soníus registraus por los órganus los sentíus. Los seris umanus desarrollan un lenguagi compleju que s'espresa con secuencias sonoras y signus gráficus. Pola su parti, los animalis desarrollan una comunicación a través e signus sonorus, olfativus y corporalis que en una hartá casus distan e sel sencillus.
 El lenguagi umanu se basa en la capaciá los seris umanus pa comunicalsi por meyu de signus lingüísticus (usualmenti secuencias sonoras, peru tamién gestus y señas, así comu signus gráficus). Prencipalmenti, lo hazemus utilizandu el signu lingüísticu. Aun asina, ain diversus tipus e lenguagi. En cuanto al su desarrollu, el lenguagi umanu pué estudialsi dendi dos puntus e vista complementarius: la ontogenia y la filogenia. La primera analiza el procesu pol cual el sel umanu adquieri el lenguagi, mientras que la segunda s'encarga d'estudial la volución histórica d'una luenga. Cfr.: Ludwig Wittgenstein; en el su Tractatus logico-philosophicus comenta qu'el lenguagi es un mapa la realiá.
 El lenguagi animal se basa en el usu de señalis visualis, sonoras y olfativas, a modu de signus, pa señalal a un referenti o un significau diferenti de dichas señalis. Primatis y otras especis construyin proposicionis simplis (sustantivu, verbu y adjetivu). Drentu del lenguagi animal están los gritus d'alarma, el lenguagi las abejas, etc.
 Los lenguagis formalis son construcionis artificialis humanas que s'usan en matemática y otras disciplinas formalis, incluyendu lenguagis de programación. Estas construzionis tién estructuras internas que compartin con el lenguagi umanu natural, polo que puén sel en parti analizaus con los mesmus conceptus qu'ésti.

Manqui el antropocentrismu casi jata finalis e siglu XX establecía taxativamenti una diferencia absoluta enti el lenguagi umanu y el e los endenantis llamaus «animalis irracionalis», la acumulación e gran cantidá estudius (especialmenti ethológicus) demuestra que una hartá animalis no umanus, especialmenti con áreas cerebralis corticalis mu o bastanti desarrollás (bonobus, chimpancés y otrus primatis, así comu cetáceus -especialmenti delfinidus-, avis -especialmenti lorus, cuervus, palomas, elefantis, perrus, gatus, equinus etc. posein lenguagis bastanti más complejus (y más cercanus al umanu) qu'el supuestu por Pávlov y los reflejus condicionaus o los conductistas anglosajonis que toïtu lo reducían las actividáis psíquicas a un meru circuitu refleju mecanicista d'estímulo-respuesta. En rigor Pávlov no era tan mecanicista peru suponía al lenguagi los animalis no umanus comu correspondienti a un primer sistema de señalis (basau prencipalmenti en el estímulu respuesta tras la reiteración d'un estímulu que s'asocia una "recompensa" [qu'implica al circuitu de premiu-recompensa ]  o a la ausencia la mesma que genera un hábitu o habitus) mientras que pal sel umanu Pávlov suponi un segundu sistema de señalis qu'es un saltu cualitativu respectu al primeru y qu'es el lenguagi umanu qu'es heurísticu al estal abiertu respectu al ciclu d'estímulu-respuesta.Jean-François Le Ny:La Sémantique psychologique, PUF (Presses universitaires de France), 1979 ISBN 978-2130358725 

La facultá del lenguagi no es el resultau d'un aprendizaji, sinu qu'es congénita, es izil, naci con el sel umanu.Arroyo Cantón, Carlos; Berlato Rodríguez (2012) Lengua castellana y Literatura. Página 408, "La comunicación". Oxford University Press. ISBN 9788467367966 Además, se presenta de igual manera en tós los seris umanus, independientementi del momentu históricu y del lugar geográficu, es izil, es universal. Las luengas puein aprendelsi y orvialsi, peru la capacidá del lenguagi no.

 Guípise tamién 
 Palra
 Sociolingüística
 Lenguagi natural
 Lenguagi visual

 Huentis 

 Referéncias

 Bibliografía
 Ávila, R. La luenga y los palrantis. Méxicu: Trillas, 1977.
 Quilis, A. y Fernández, J. Cursu de fonética y fonología españolas. Madrid: Conseju Superior e Investigacionis Centíficas, 1992.

 Atijus 

 Real Academia Española
 Izionariu la Luenga Española la Real Academia Española. Vigésima segunda edición